 Levitikọs 23  Jehova wee gaa nihu ịgwa Mozis, sị:Gwa ụmụ Izrel okwu, sị ha, Ememme ndị a na-emere Jehova noge a kara aka bụ ndị unu ga-akpọsa bụ mgbakọ dị nsọ. Ndị a bụ ememme m ndị a ga na-eme noge a kara aka:Ụbọchị isii ka a ga-arụ ọrụ, ma ụbọchị nke asaa bụ ụbọchị izu ike, nke a ga-ezu naanị ike na ya, ọ bụ mgbakọ dị nsọ. Unu agaghị arụ ụdị ọrụ ọ bụla. Ọ bụ ụbọchị izu ike nye Jehova nebe niile unu bi.Ndị a bụ ememme ndị a na-emere Jehova noge a kara aka, mgbakọ dị nsọ, ndị unu ga-akpọsa noge ha a kara aka:Nọnwa mbụ, nabalị iri na anọ nọnwa ahụ, ná mgbede, ka a ga-emere Jehova ememme ngabiga.Abalị iri na ise nọnwa a bụ ụbọchị ememme achịcha na-ekoghị eko nke a na-emere Jehova. Unu ga-eri achịcha na-ekoghị eko ụbọchị asaa.Nụbọchị mbụ ka unu ga-enwe mgbakọ dị nsọ. Unu agaghị arụ ụdị ọrụ ọ bụla siri ike.Kama unu ga-achụrụ Jehova àjà a na-esure nọkụ ruo ụbọchị asaa. Nụbọchị nke asaa, a ga-enwe mgbakọ dị nsọ. Unu agaghị arụ ụdị ọrụ ọ bụla siri ike.Jehova wee gaa nihu ịgwa Mozis, sị:Gwa ụmụ Izrel okwu, sị ha, Mgbe unu batara nala ahụ m ga-enye unu, unu ewee wee ihe ubi ya, unu ga-ewetara onye nchụàjà otu ùkwù ọka nke si nihe mbụ unu wetara nubi unu.Onye nchụàjà ga-efegharị ùkwù ọka ahụ nihu Jehova iji nwetara unu ihu ọma. Nụbọchị na-esote ụbọchị izu ike ka onye nchụàjà ga-efegharị ya.Nụbọchị unu ga-eme ka e fegharịa ùkwù ọka ahụ, unu ga-achụ nwa ebule ahụ dị mma, nke na-agafebeghị otu afọ, nàjà, ka ọ bụrụ àjà nsure ọkụ a chụụrụ Jehova;chụọkwa ụzọ abụọ nime ụzọ iri nke otu efa ntụ ọka e gwere nke ọma, nke a gwara mmanụ, nàjà, ka ọ bụrụ àjà ọka ya, dị ka àjà na-esi ísì ụtọ nke e sureere Jehova nọkụ; chụọkwa otu ụzọ nụzọ anọ nke otu hin mmanya nàjà ka ọ bụrụ àjà ihe ọṅụṅụ ya.Unu atala achịcha ọ bụla ma ọ bụ ọka a ṅara nọkụ ma ọ bụ ọka ọhụrụ ruo nụbọchị ahụ, ruo mgbe unu wetara onyinye unu na-enye Chineke unu. Ọ bụ ụkpụrụ dịịrị ọgbọ unu niile ruo mgbe a na-akaghị aka nebe niile unu ga-ebi.Unu ga-agụpụtara onwe unu ụbọchị izu ike asaa malite nụbọchị na-esote ụbọchị izu ike ahụ, malite nụbọchị unu wetara ùkwù ọka àjà a na-efegharị efegharị. Ha ga-ezu ezu.Unu ga-agụ ya ruo nụbọchị na-esote ụbọchị izu ike nke asaa ahụ, ụbọchị iri ise, unu ga-ewetakwara Jehova àjà ọka ọhụrụ.Unu ga-esi nebe obibi unu weta ogbe achịcha abụọ ka ọ bụrụ àjà a na-efegharị efegharị. A ga-eji ụzọ abụọ nime ụzọ iri nke otu ihe ọtụtụ efa ntụ ọka e gwere nke ọma mee ha. A ga-eji ihe na-eko achịcha mee ha, ka ha bụrụ mkpụrụ mbụ kara aka nye Jehova.Unu ga-ewetakwa ogbe achịcha ndị ahụ, ha na ebule asaa ahụ dị mma, ndị gbara otu afọ otu afọ, na otu nwa ehi na ebule abụọ. Ha ga-abụ àjà nsure ọkụ a chụụrụ Jehova, ha na àjà ọka ha na àjà ihe ọṅụṅụ ha dị ka àjà a na-esure nọkụ, ka ha bụrụ ihe na-esi ìsì ụtọ nye Jehova.Unu ga-achụkwa otu nwa ewu nàjà ka ọ bụrụ àjà mmehie, chụọkwa ụmụ ebule abụọ ndị gbara otu afọ otu afọ nàjà, ka ha bụrụ àjà udo.Onye nchụàjà ga-efegharị ha, ha na ogbe achịcha ndị ahụ e ji mkpụrụ mbụ kara aka mee, ka ha bụrụ àjà a na-efegharị efegharị nihu Jehova, ha na ebule abụọ ahụ. Ha ga-abụrụ Jehova ihe dị nsọ nke dịịrị onye nchụàjà.Unu ga-eme mkpọsa nụbọchị ahụ; unu ga-enwe mgbakọ dị nsọ. Ọ dịghị ọrụ ọ bụla siri ike unu ga-arụ. Ọ bụ ụkpụrụ dịịrị ọgbọ unu niile ruo mgbe a na-akaghị aka nebe niile unu ga-ebi.Mgbe unu na-ewe ihe ubi nke ala unu, unu ewerechala ihe dị nọnụ ọnụ ubi unu mgbe unu na-ewe ya, unu atụtụkọtala ihe unu wefọrọ nubi unu. Unu ga-ahapụ ha maka ndị nọ nahụhụ na ndị mbịarambịa. Abụ m Jehova bụ Chineke unu.Jehova wee gaa nihu ịgwa Mozis, sị:Gwa ụmụ Izrel, sị, Nọnwa nke asaa, nabalị mbụ nọnwa ahụ, unu ga-ezu naanị ike, ụbọchị a ga-eji ụda opi na-echeta, ọ bụ mgbakọ dị nsọ.Unu agaghị arụ ụdị ọrụ ọ bụla siri ike, unu ga-achụkwara Jehova àjà a na-esure nọkụ.Jehova gwakwara Mozis, sị:Otú ọ dị, abalị iri nọnwa nke asaa nke a ga-abụ ụbọchị mkpuchi mmehie. Unu ga-enwe mgbakọ dị nsọ, unu ga-emekpa mkpụrụ obi unu ahụ, chụọkwara Jehova àjà a na-esure nọkụ.Unu agaghị arụ ụdị ọrụ ọ bụla nụbọchị a, nihi na ọ bụ ụbọchị mkpuchi mmehie iji kpuchiere unu mmehie nihu Jehova bụ Chineke unu;nihi na mkpụrụ obi ọ bụla nke na-emekpaghị onwe ya ahụ nụbọchị a, a ga-ebipụ ya netiti ndị ya.Mkpụrụ obi ọ bụla nke rụrụ ụdị ọrụ ọ bụla nụbọchị a, m ga-ebipụ mkpụrụ obi ahụ netiti ndị ya.Unu arụla ụdị ọrụ ọ bụla. Ọ bụ ụkpụrụ dịịrị ọgbọ unu niile ruo mgbe a na-akaghị aka nebe unu ga-ebi.Ọ bụ ụbọchị izu ike, nke unu ga-ezu naanị ike na ya, unu ga-emekpakwa mkpụrụ obi unu ahụ nụbọchị nke itoolu nọnwa ahụ, ná mgbede ya. Unu ga-edebe ụbọchị izu ike unu malite ná mgbede ruo ná mgbede.Jehova wee gaa nihu ịgwa Mozis, sị:Gwa ụmụ Izrel, sị, Abalị iri na ise nọnwa nke asaa nke a bụ ụbọchị ememme ụlọ ndò a na-emere Jehova ruo ụbọchị asaa.Ụbọchị nke mbụ bụ mgbakọ dị nsọ. Unu agaghị arụ ụdị ọrụ ọ bụla siri ike.Unu ga-achụrụ Jehova àjà a na-esure nọkụ ruo ụbọchị asaa. Nụbọchị nke asatọ, unu ga-enwe mgbakọ dị nsọ, unu ga-achụkwara Jehova àjà a na-esure nọkụ. Ọ bụ nzukọ ukwu. Unu agaghị arụ ụdị ọrụ ọ bụla siri ike.Ndị a bụ ememme a na-emere Jehova noge a kara aka bụ ndị unu ga-akpọsa dị ka mgbakọ dị nsọ, maka ịchụrụ Jehova àjà a na-esure nọkụ: àjà nsure ọkụ na àjà ọka nke àjà ahụ na àjà ihe ọṅụṅụ, dị ka usoro a na-agbaso kwa ụbọchị si dị,ma e wezụga ụbọchị izu ike niile nke Jehova, wezụga onyinye unu, wezụga onyinye niile unu kwere ná nkwa, wezụgakwa onyinye afọ ofufo unu niile, bụ nke unu ga-enye Jehova.Otú ọ dị, nabalị iri na ise nọnwa nke asaa, mgbe unu chịkọtaworo ihe ala unu mepụtara, unu ga-eme ememme Jehova ruo ụbọchị asaa. Ụbọchị nke mbụ ga-abụ ụbọchị a ga-ezu naanị ike, ụbọchị nke asatọ ga-abụkwa ụbọchị a ga-ezu naanị ike.Nụbọchị nke mbụ, unu ga-aghọrọ mkpụrụ nke osisi ndị mara mma, gburukwa igu nkwụ na alaka nke osisi ndị wara alaka na osisi pọpla nke ndagwurugwu, unu ga-aṅụrịkwa ọṅụ nihu Jehova bụ Chineke unu ruo ụbọchị asaa.Unu ga-eme ya dị ka ememme a na-emere Jehova ruo ụbọchị asaa nafọ. Nke a bụ ụkpụrụ dịịrị ọgbọ unu niile ruo mgbe a na-akaghị aka, unu ga-eme ya nọnwa nke asaa.Ọ bụ nụlọ ndò ka unu ga-ebi ruo ụbọchị asaa. Ụmụ afọ Izrel niile ga-ebi nụlọ ndò,ka ọgbọ unu niile wee mara na ọ bụ nụlọ ndò ka m mere ka ụmụ Izrel biri mgbe m na-akpọpụta ha nala Ijipt. Abụ m Jehova bụ Chineke unu.Mozis wee gwa ụmụ Izrel banyere ememme ndị a na-emere Jehova noge a kara aka. 